
Občinska volilna komisija
Trg Edvarda Kardelja 1, 5000 Nova Gorica
Datum: 7.9.2026
Številka: 041-3/2023-17


Zadeva: Predlaganje kandidatov za sestavo volilnih odborov za izvedbo  rednih lokalnih volitev 2026, ki bodo dne 15.11.2026

V skladu s tretjim odstavkom 37. člena Zakona o lokalnih volitvah in upoštevajoč tretji odstavek 41. člena Zakona o volitvah v državni zbor lahko podajo predloge za imenovanje volilnih odborov Občinski volilni komisiji politične stranke, druge organizacije občanov v občini ter občani.

Volilni odbor sestavljajo predsednik, njegov namestnik ter dva člana ter njihova namestnika. Predsednika in člane volilnega odbora ter njihove namestnike imenuje Občinska volilna komisija izmed občanov, ki imajo v občini stalno prebivališče, so polnoletni državljani Republike Slovenije in jim ni bila odvzeta poslovna sposobnost. Glavni nalogi volilnega odbora sta, da vodi glasovanje na volišču ter da ugotavlja izid glasovanja na volišču.

Glede na navedeno vas pozivamo, da predlagate kandidate za sestavo volilnih odborov, in sicer najkasneje do 17.9.2026. Predlogu je potrebno obvezno priložiti izjavo, ki vsebuje soglasje kandidata za člana volilnega odbora ter soglasje iz šestega odstavka 37. člena Zakona o lokalnih volitvah. Obrazca sta v prilogi tega poziva, dosegljiva sta tudi na spletni strani Mestna občina Nova Gorica www.nova-gorica.si (zavihek Lokalne volitve 2026), kjer se nahaja tudi sklep o določitvi volišč in njihovih sedežev.

Predloge pošljite na naslov Mestna občina Nova Gorica, Občinska volilna komisija, Trg Edvarda Kardelja 1, 5000 Nova Gorica ali na elektronski naslov tjasa.harej-pavlica@nova-gorica.si.

Lep pozdrav.

	
	Andrej Orel

	
	Predsednik Občinske volilne komisije



Prilogi:
· Obrazec – predlog za člana volilnega odbora
· Obrazec – izjava kandidata za člana volilnega odbora


V vednost:
· Politične stranke in liste v Mestne svetu Mestne občine Nova Gorica
· Politične stranke v Mestni občini Nova Gorica
· Krajevne skupnosti v Mestni občini Nova Gorica
· www.nova-gorica.si
· arhiv

